93 



Venø Bugt, Salling Sund, Livø Bredning og Fur Sund. 

 Øst for Løgstør forekommer den sparsomt i Hagedyb, ved 

 Sønderlo, Gjøl og i Nibe Bredning; Øst for Egholm har jeg 

 aldrig erholdt den. 



Arten varierer med talrige Overgange mellem høispirede 

 og temmelig fladtrykte Former, ligesom ogsaa Farvetegningen 

 frembyder en Del Forskjelligheder. Foruden de næsten 

 ensfarvede Varieteter forekommer der en Række Former, 

 hos hvem de skraat løbende Flammestriber snart ere ganske 

 smalle og skarpt adskilte, snart brede og mere eller mindre 

 uregelmæssigt sammensmeltede. 



I Odde Sund har jeg taget fire fuldvoxne Exemplarer 

 af en høispiret Varietet, hos hvem Navlen er lukket eller 

 dog reduceret til en ganske fin Spalte, men som jeg ikke 

 desto mindre tror at maatte henføre til nærværende Art. 



Ved de talrige Skrabninger, som jeg om Vinteren 

 har foretaget rundt om i Limfjorden, har jeg aldrig erholdt 

 noget levende Exemplar af denne Art. At den graver sig 

 ned i Bunden, er saaledes sikkert, ligesom at Ungerne, i 

 Modsætning til Cerithium reticulatum, grave sig forholdsvis 

 dybt ned. 



Subfossile Exemplarer ere tagne ved Aastrup (Stp.), 

 Klarupgaard (Urejer) samt af mig ved Thisted Kalkbrud, i 

 Grynderup Sø, i Laget under Nykjøbing p. M. og ved 

 Dybdal. 



Det synes, at Arten i tidligere Tid har naaet en be- 

 tydeligere Størrelse end nu til Dags. Ved Udgravningen af 

 Nykjøbings nye Havn har jeg taget Exemplarer med en 

 Basis-Diameter af 14™™- og en Høide af 14,5'"'"-. 



